Struktur for analyseafsnit i dansk til DHO

|  |  |  |
| --- | --- | --- |
| Hvad | Indhold | Eksempel |
| Præsentation af teksten  Få linjer | Her introduceres den tekst, man vil analysere. | *I 2014 udgav Theis Ørntoft digtsamlingen Digte 2014, hvor man også finder digtet: Lad os sige, partipolitik endnu er en realitet.* |
| Arbejde med tekstens fremstillingsform og tematik  6-10 linjer | Her arbejder man med tekstens fremstillingsform, ydre komposition eller andet overordnet, som ikke kræver et metodisk arbejde og derfor ikke dokumenteres. Desuden præsenteres tekstens tematik overordnet. | *Digtet består af en enkelte strofe med 28 vers, af forskellig længde og uden nogen form for rimstruktur. I digtet træder et digterjeg frem, som i præsens forholder sig til den virkelighed, og skriver primært i helsætninger. Digtet er primært lyrisk, selvom det også har episke elementer, når der gengives glimt af konkrete handlinger. I et sprog, der ligger tæt på hverdagssprog, viser digterjeget sit forhold til en verden, han ikke længere har tiltro til.* |
| Analyse frem mod tekstens udsagn  1¼-1½ side | Nu skal det analytiske, metodiske arbejde i gang, og nu kan man gå i gang med at dokumentere det udsagn, som man har lagt op til med tematikken.  Her skal man dokumentere med citater – og derfor kommer fodnoterne i spil. Man kan anvende overskrifter til at styre sin struktur.  *OBS: Her er kun gengivet et enkelt afsnit.* | *Digterjeget udtrykker en mangel på tillid til det samfund, der omgiver ham. ”Nogle børn løber rundt og leger / den nærmeste stjerne lyser ned på græsset / og gør det frodigt med sin klare stråler. / Jeg forstår ikke dem, der sætter børn i verden i dette årtusind.”[[1]](#footnote-1) Citatet består af to sætninger, hvor den første del nærmest er harmonisk med en beskrivelse af børn, der leger i solen, og en sol, som gør jorden frodig. Det står stærk i kontrast til det disharmoniske i ikke at have tillid til denne verden. En verden, som det ikke er værd at sætte børn i. Desuden bruger digterjeget en omskrivning af solen med ’stjerne’. Det fremmedgør solen, så den netop ikke er solen, men en af uendelig mange stjerne, og derfor virker længere fra os og mindre bekendt. Den manglende tillid til hans omgivelser viser sig således også i hans forhold til naturen.* |
| Opsamling på analysen – det samlede udsagn  4-10 linjer | Her fastlægges endeligt det udsagn, man har analyseret frem til. | *I digtet ”Lad os sige, partipolitik endnu er en realitet.” fremskriver digterjeget en dystopisk virkelighed, hvor han ikke har tillid til hverken natur eller politikere. Der synes ikke at være noget fast, man kan holde fast i. Der er ingen mening med verden, og digterjeget kan heller ikke indgå i virkeligheden på en måde, der er seriøs eller kræver noget af ham.* |

1. Ørntoft 2014, s. 29 eller Ørntoft, [↑](#footnote-ref-1)